CELEX: 62013CA0051
Language: hu
Date: 2015-04-29 00:00:00
Title: C-51/13. sz. ügy: A Bíróság (ötödik tanács) 2015. április 29-i ítélete (a Rechtbank Rotterdam [Hollandia] előzetes döntéshozatal iránti kérelme) – Nationale-Nederlanden Levensverzekering Mij NV kontra Hubertus Wilhelmus Van Leeuwen (Előzetes döntéshozatal iránti kérelem — Közvetlen életbiztosítás — 92/96/EGK irányelv — 31. cikk (3) bekezdése — A biztosítottnak adandó tájékoztatás — A biztosító azon kötelezettsége, hogy a nemzeti jog általános elvei alapján a költségekről és a díjakról további tájékoztatást adjon)

29.6.2015   
            
            
               HU
            
            
               Az Európai Unió Hivatalos Lapja
            
            
               C 213/4
            
         A Bíróság (ötödik tanács) 2015. április 29-i ítélete (a Rechtbank Rotterdam [Hollandia] előzetes döntéshozatal iránti kérelme) – Nationale-Nederlanden Levensverzekering Mij NV kontra Hubertus Wilhelmus Van Leeuwen
   (C-51/13. sz. ügy) (1)
   
   ((Előzetes döntéshozatal iránti kérelem - Közvetlen életbiztosítás - 92/96/EGK irányelv - 31. cikk (3) bekezdése - A biztosítottnak adandó tájékoztatás - A biztosító azon kötelezettsége, hogy a nemzeti jog általános elvei alapján a költségekről és a díjakról további tájékoztatást adjon))
   (2015/C 213/06)
   Az eljárás nyelve: holland
   
      A kérdést előterjesztő bíróság
   
   Rechtbank Rotterdam
   
      Az alapeljárás felei
   
   
      Felperes: Nationale-Nederlanden Levensverzekering Mij NV
   
      Alperes: Hubertus Wilhelmus Van Leeuwen
   
      Rendelkező rész
   
   
               1)
            
            
               A közvetlen életbiztosítási tevékenységre vonatkozó törvényi, rendeleti és közigazgatási rendelkezések összehangolásáról, valamint a 79/267/EGK, illetve a 90/619/EGK irányelv módosításáról szóló, 1992. november 10-i 92/96/EGK tanácsi irányelv (harmadik életbiztosítási irányelv) 31. cikkének (3) bekezdését úgy kell értelmezni, hogy azzal nem ellentétes, ha a belső jog általános elvei, így az alapügyben szóban forgó „szokásjogi és/vagy íratlan szabályok” alapján valamely biztosító köteles az ezen irányelv II. mellékletében felsorolt információkon kívül bizonyos további tájékoztatást adni a biztosítottnak, feltéve hogy a kért információk világosak, pontosak és a kötelezettségvállalás lényegi elemeinek tényleges megértéséhez szükségesek, amit a kérdést előterjesztő bíróságnak kell megvizsgálnia.
            
         
               2)
            
            
               Az e tájékoztatás elmaradásához fűződő belső jogi következményeknek főszabály szerint nincs jelentőségük abban a tekintetben, hogy a tájékoztatási kötelezettség megfelel-e a 92/96 irányelv 31. cikke (3) bekezdésének.
            
         
      (1)  HL C 141., 2013.5.18.